钦定古今图书集成/明伦汇编/氏族典/第154卷 > 《廖用贤尚友录》 > 温克修
## 钦定古今图书集成/明伦汇编/氏族典/第154卷 > 《廖用贤尚友录》 > 温克修

按《十国春秋》，荆南温克修，故江陵司药库吏也。唐天
复中，与术者向隐处，隐告以“江陵更变，且无定主，五
年后东北上有人，依稀国亲，镇此邦二十年。”他日又
曰：“东北来者，二十年后更有一人，五行不管，此程更
远。”及武信王为荆南留后，先是赐姓曰朱，随复本姓，
果符国亲之说。天成二年，唐军围江陵，时文献王以
王子守城，克修因以《隐言》白之，文献王未之信也。明
年，武信王薨，凡二十一年，而文献王袭位，人以为其
言有验。